અનુરાગ કશ્યપ સાથેનું કલ્કિનું લગ્નજીવન લાંબું ન ટકી શક્યું, આ અંગે વાત કરતાં તે કહે છે કે સાચું કહું તો લગ્ન જ એક એવું કામ છે, જે મેં સંપૂર્ણ માસૂમિયત સાથે કર્યું. તેમ છતાં પણ તે લાંબું ન ચાલી શક્યું. મારું માનવું છે કે સફળ લગ્નજીવન માટે એક વ્યક્તિને ખૂબ જ ભરોસા અને માસૂમિયતની જરૂર હોય છે. કોઇ પણ વ્યક્તિ કોઇ અન્યની મરજી કે પસંદગીથી પોતાની જિંદગી ન જીવી શકે, જોકે આપણે મોટા ભાગનો સમય એ જ કરીએ છીએ. કોઇ વ્યક્તિ માટે દરેક વ્યક્તિને ખુશ રાખવી શક્ય નથી, જોકે અનુરાગ અને હું આજે પણ સારા મિત્રો છીએ. અમે ખૂબ જલદી એકસાથે કામ કરીશું. અમારા બંને પાસે જે રચનાત્મક છે તે કોઇ છીનવી ન શકે. અમારી વચ્ચે હજુ પણ રચનાત્મક સમજ અને એકબીજા માટે સન્માન છે. •